recursal/SuperWikiNEXT-32B huggingface dataset:
***Fugitives*** er en amerikansk dramafilm fra 1929, regissert av William Beaudine og produsert av Fox Film Corporation. I hovedrollene spiller Madge Bellamy, Don Terry og Arthur Stone. Filmen handler om en nattklubbsangerinne som blir uskyldig dømt for mordet på sjefen sin. Manus er skrevet av Rowland Brown, Vernon Smith og John Stone, basert på romanen *The Exiles, and Other Stories* (1894), skrevet av Richard Harding Davis.

Davis' roman hadde tidligere blitt filmatisert som *The Exiles* (1923), regissert av Edmund Mortimer og med John Gilbert og Betty Bouton i hovedrollene.

Handling
--------

Nattklubbsangerinnen Alice Carroll (Madge Bellamy) blir anklaget for mordet på klubbens eier, Al Barrow (Earle Foxe). Bevisene tyder på at hun er skyldig. Alice ble overhørt da hun truet med å drepe Barrow, etter at han kom med uønskede tilnærmelser, og hun befinner seg på kontoret hans da liket hans blir funnet. Statsadvokaten Dick Starr (Don Terry) sørger for at hun blir dømt og sendt i fengsel. Alice klarer å rømme fra fengsel, ved hjelp av vennen Jimmy (Arthur Stone). Hun får endelig bevist sin uskyld da hun redder Starr fra en gruppe kriminelle.

Medvirkende
-----------

* Madge Bellamy som Alice Carroll
* Don Terry som Dick Starr
* Arthur Stone som Jimmy
* Earle Foxe som Al Barrow
* Matthew Betz som Earl Rand
* Lumsden Hare som onkel Ned
* Edith Yorke som fru Carroll
* Jean Laverty som Mame
* Hap Ward som Scal, the Rat

Produksjon
----------

Beaudine fikk opprinnelig i oppdrag av Fox å regissere filmen *Subway*, med Bellamy i hovedrollen, før han i stedet fikk ansvar for regien av *Exiles*, også denne med Bellamy. Filmen er basert på romanen *The Exiles, and Other Stories* (1894), skrevet av Richard Harding Davis. Romanen hadde tidligere blitt filmatisert som *The Exiles* (1923), regissert av Edmund Mortimer og med John Gilbert som statsadvokat Henry Holcombe og Betty Bouton som Alice Carroll. Arbeidet med nyinnspillingen startet høsten 1928 og Beaudine valgte Rowland Brown, Vernon Smith og John Stone til å skrive manuset. *Exiles* ble også laget i en stumfilmversjon, der Malcolm Stuart Boylan skrev mellomtitlene. Filmen, som ble omdøpt til *Fugitives*, ble fullført 29. desember 1928.

Referanser
----------

1. 1 2  «Fugitives» **(engelsk)**. Det amerikanske filminstituttet. Arkivert fra originalen 3. oktober 2015.
2. 1 2 3  Marshall, Wendy L. (2005). *William Beaudine: From Silents to Television* **(engelsk)**. Scarecrow Press. s. 111. ISBN 978-0810852181.
3. ↑  «The Exiles» **(engelsk)**. Det amerikanske filminstituttet. Arkivert fra originalen 28. september 2015.
4. ↑  Solomon, Aubrey (2011). *The Fox Film Corporation, 1915-1935: A History and Filmography* **(engelsk)**. McFarland. s. 312. ISBN 978-0786486106.

Eksterne lenker
---------------

* (en) *Fugitives* på Internet Movie Database Rediger på Wikidata

* (sv) *Fugitives* i Svensk Filmdatabas Rediger på Wikidata

* (en) *Fugitives* på AllMovie Rediger på Wikidata

* (en) *Fugitives* på American Film Institute Rediger på Wikidata

* (en) *Fugitives* på Silent Era Rediger på Wikidata

Portal: Film
**Christina West** (født 1961), også kjent som **Channie Cha Centara**, er en svensk healer og UFO-aktivist.

West hevder at hun har en kropp på jorden og en kropp på planeten Oktra som ligger 10 millioner lysår borte. Da hun var fem år gammel ble hun angivelig for første gang kontaktet av utenomjordiske vesener. Hun hevder også å eie sitt eget romskip som hun bruker til å reise til andre planeter flere ganger i uken. Det skal ta henne tjue minutter å reise fra jorda til planeten Oktra. Hun påstår også å snakke 36 forskjellige språk fra andre planeter.

West spådde på forhånd at det i en periode fra 1993 til 1994 ville skje helt konkrete hendelser der utenomjordiske vesener åpent ville ta kontakt med jorda. Ingenting av det hun hadde spådd inntraff. Hun spådde også at vår jordklode ville byttes ut med en helt ny før 2012. Denne nye planeten skulle være 2,76 ganger større en den opprinnelige jordklode, og i forveien være befolket med dyr og de mennesker som nettopp hadde dødd på jorda.

Hun har utgitt bøkene *En utomjordings Dagbok*, *En Ängels Dagbok* og *En Stjärnriddares Dagbok* som alle handler om hennes utenomjordiske liv.

Referanser
----------

1. ↑  Channie Cha Centara[*død lenke*] The Change of Consciousness, Relationships & The Void
2. ↑  En utenomjordings dagbok av Channie West galactic.no
3. ↑  Fra boken: En utomjordings Dagbok galactic2.net
4. ↑  More Understanding about Our Spiritual Evolution to New Earth Arkivert 26. mars 2012 hos Wayback Machine. Universal White Time Healing
**Waldemar Tietgens** (født 26. mars 1879, død 28. juli 1917) var en tysk roer som deltok i OL 1900 i Paris.

Tietgens ble olympisk mester i roing under OL 1900 i Paris. Han vant firer med styrmann sammen med Gustav Ludwig Goßler, Oscar Goßler, Walther Katzenstein og Carl-Alfred Goßler som styrmann. Mannskapet representerte *Germania R.C. Hamburg*.

Det ble gjennomført to finaler med firer med styrmann og begge er av IOC erklært som olympiske finaler der utøverne i begge finalerne er oppført som medaljører. I den første finalen ble medaljene fordelt slik, Frankrike – gull og sølv Tyskland fikk bronse. I den andre finalen; Tyskland gull og bronse og Nederland fikk sølv.

OL-medaljer
-----------

* 1900 Frankrikes flagg Paris - Gull **Gull** i roing, firer med styrmann Keiserriket Tysklands flagg Tyskland

Referanser
----------

1. 1 2   sports-reference.com, «Waldemar Tietgens», Sports-Reference.com olympisk utøver-ID ti/waldemar-tietgens-1, besøkt 31. januar 2020[Hentet fra Wikidata]

Eksterne lenker
---------------

* (en) Waldemar Tietgens – Olympics.com Rediger på Wikidata

* (en) Waldemar Tietgens – Olympic.org Rediger på Wikidata

* (en) Waldemar Tietgens – Olympedia Rediger på Wikidata

* (en) Waldemar Tietgens – Sports-Reference (OL-resultater – arkivert) Rediger på Wikidata

* (en) Waldemar Tietgens – databaseOlympics.com (arkivert) Rediger på Wikidata

* (en) Waldemar Tietgens – FISA Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Christina Johanna Skreiberg** (født 1981) er en norsk journalist, forfatter og fotograf. I 2016 ble hun tildelt prisen Årets Frilanser for dokumentarprosjektet *Hei nabo!*

Rammen for prosjektet er en multikulturell blokk på Tøyen i Oslo. I seks år banket Christina Skreiberg på hos naboene og ba dem om å dele sine historier. Resultatet ble utstilling og bok med historier og fotografier av mennesker fra hele verden.

Christina Skreiberg vokste opp i Oslo og har journalistutdannelse fra City University London. Hun har også bodd i Pittsburgh, Guatemala og København. I London arbeidet hun for *The Times* og etablerte gratismagasinet *ditched*. Christina Skreiberg har vært reportasjeleder i *Aftenposten Junior*, et aviskonsept for barn som har vunnet mediepriser både i Norge og internasjonalt.

Referanser
----------

1. ↑   www.birthday.se[Hentet fra Wikidata]
2. ↑  Huseby Jensen, Martin (17. september 2016). «Christina Skreiberg banket på hos naboene. Det endte opp som journalistikk og nå også pris». *Journalisten.no*. Besøkt 18. juni 2017.
3. ↑  «Hei nabo!». Arkivert fra originalen 30. august 2019. Besøkt 31. januar 2021.

Eksterne lenker
---------------

* christinaskreiberg.com


|  |  |
| --- | --- |
| Oppslagsverk/autoritetsdata | VIAF
 |
For fjorden med samme navn, se Fuglafjørður (fjord).

**Fuglafjørður** (IPA: [ˈfʊglaˌfjøːɹʊɹ], foreldet dansk skrivemåte: *Fuglefjord*) er en by og et sogn på Færøyene. Fuglafjørður ligger innerst i fjorden med samme navn på nordøstkysten av Eysturoy. Fuglafjørður er utvidet med boligfelt og et viktig skolested i Kambsdalur, 3 km sør for sentrum. Den 1. januar 2020 hadde Fuglafjørður 1 575 innbyggere.

Fuglafjarðar kirkja er sognekirke. Administrativt var sognet Fuglafjørður en del av Eysturoyar prestagjalds kommuna fra innføringen av det lokale selvstyret i 1872. I 1918 ble Leirvík utskilt fra sognet, og Fuglafjørður samtidig opprettet som en egen kommune. Fuglafjørður fikk bystatus etter vedtak i kommunestyret i 1993.

Byen har veiforbindelse til Norðragøta og Leirvík i sør. Fuglafjørður er en viktig eksporthavn med stor fiskeindustri, skipsverft for trålere samt et større oljelager. Største arbeidsplass er Havsbrún, som produserer fiskemel og -olje. Produksjonen av fiskefôr i Fuglafjørður er viktig for havbruket på Færøyene. En stor del av den færøyske fiskeflåten har sin hjemmehavn i Fuglafjørður, som har kjennemerke «FD» i skipsregisteret. Bare Klaksvík har flere hjemmehørende fiskebåter i skipsregisteret.

Arkeologiske utgravninger i midten av 1950-årene påviste at Fuglafjørður er en landnåmsbygd. Historisk har bygden vært inndelt i fire grender, som nå er vokst sammen.

* FuglafjørðurFuglafjørður
* Fuglafjarðar kirkjaFuglafjarðar kirkja

Referanser
----------

1. 1 2  «IB01030 Fólkið skift á kyn, aldur og bygd 1. januar (1985–2020)» **(færøysk)**. Hagstova Føroya. Besøkt 14. mai 2020. [*død lenke*]
2. ↑  *Frágreiðing um kommunur. Nýggj kommunal skipan í Føroyum* (PDF) **(færøysk)**. Tórshavn: Føroya landsstýri. 1998. s. 100–109. ISBN 978-99918-3-044-5. Arkivert (PDF) fra originalen 6. oktober 2014.
3. ↑  «Nú fara fuglfirðingar í býin». *Sosialurin* **(færøysk)**: 7. 24. juni 1993.
4. ↑  Dahl, Sverri (1958). «Toftarannóknir í Fuglafirði». *Fróðskaparrit* **(færøysk)**. 7: 118–146.

Eksterne lenker
---------------

* «Fuglafjarðar kommunas nettsted» **(færøysk)**.
* «Fuglafjørður» **(dansk and engelsk og italiensk)**. faroeislands.dk.

Portal: Færøyene

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |
***Platygenia rougeoti*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende
--------

Middelsstore, litt avlange, blankt svarte gullbasser. Oversiden er glatt. Pronotum er rettlinjet tilsmalnet i den bakre delen, ved roten tydelig smalere enn dekkvingene. Dekkvingene er omtrent parallellsidige med dype punktstriper. Beina er forholdsvis lange og kraftige, leggene (*tibiae*) tykke, på mellom- og bakbeinet med en brem and lange, gule hår på innersiden.

Levevis
-------

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse
----------

Arten er utbredt i tropisk Afrika, i alle fall kjent fra Den demokratiske republikken Kongo og Gabon .

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien Trichiinae Fleming, 1821
					- Stammen Platygeniini
						* Slekten *Platygenia* MacLeay, 1819
							+ ***Platygenia rougeoti*** Antoine & Camiade, 1995

Referanser
----------

1. ↑

Kilder
------

* Antoine, Ph. & Camiade (1995) Revision du genre *Platygenia* et description d'une espèce nouvelle. *Coléoptères* 1(1):1-8.
* Oversikt over artene

Eksterne lenker
---------------

* (en) *Platygenia rougeoti* i Encyclopedia of Life Rediger på Wikidata

* (en) *Platygenia rougeoti* i Global Biodiversity Information Facility Rediger på Wikidata

* *Platygenia rougeoti* – detaljert informasjon på Wikispecies Rediger på Wikidata
**Christina Nilsdotter** (død i 1399) var en svensk birgittinernonne, priorinne, sangerinne, vokalist og lærerinne i sang, som virket som sangpedagog i Vadstena kloster og var høyt respektert for sin dyktighet.

Biografi
--------

Christina Nilsdotter studerte musikk under magister Petrus Olavi, Vadstenamunkenes første generalkonfessor, og saglæreren og presten Ketilmundus, som før henne hadde hatt ansvaret for nonnenes sangtrening. 

Hun fikk etter dem ansvaret for klosternonnenes sangkor. Nonnene skal ha beundret henne så høyt «att de önskade dö under morgonsången». Ved en anledning ble en nonne ved navn Ingeborg prist som lykkelig nettopp for at hun døde midt under sangen. Nonnenes sangkor fremtrådte også for klosterets gjester, deriblant kongeligheter. 

Christina Nilsdotter ble også priorinne og skal kraftig ha fremholdt klosterreglenes forskrifter.

Kilder
------

* Berömda nunnor i Vadstenas historia i Wilhelmina Stålberg, *Anteckningar om svenska qvinnor* (1864)
* Historiskt bibliotek utgifvet af Carl Silfverstolpe
**Torkel Hovland** (født 27. august 1935 i Øystese, død 8. april 2018 i Oslo) var en norsk generalmajor i Hæren.

Karriere
--------

Hovland tjenestegjorde i sjefsstillinger på alle nivåer i Forsvaret, fra tropp til divisjon. Han var i ti år sjef for Hærens største kampavdelinger i Midt- og Nord-Norge og tjenestegjorde også som sjef for 6. divisjon. Han hadde stabstjeneste ved Forsvarets etterretningsstab, ved Multinational Force and Observers på Sinaihalvøya og på generalsnivå i NATO. Han var Land Deputy i Allied Forces Northern Europe fra 1990 til 1993.

Hovland var medlem av Lund-kommisjonen som gransket de hemmelige tjenester.

Forfatter
---------

I 2000 utga han en biografi om generalmajor Carl Gustav Fleischer. I 2008 ga han ut boka *Aldri mer?*, som var en skarp kritikk av nedbyggingen av det norske forsvaret, en utvikling han mente hadde mange likhetstrekk med den mislykkede norske sikkerhets- og forsvarspolitikken i 1930-årene. Dette synet hadde han tidligere fremmet, blant annet i aviskronikker.

Bibliografi
-----------

* *General Carl Gustav Fleischer. Storhet og fall*, Aschehoug (2000) ISBN 82-03-29097-3 / ISBN 9788203232923
* *Aldri mer?*, Kolofon forlag (2008) ISBN 978-82-300-0429-6

Referanser
----------

1. ↑  Dødsannonse, *Aftenposten* 11. april 2018 s. 37
2. ↑  Leer-Salvesen, Tarjei (17. mars 2005). «– Et folkebedrag!». *Klassekampen*. Besøkt 10. juni 2022. «Han mener Telemark bataljon er som «Tordenskjolds soldater» og hevder Hæren står igjen uten reell forsvarsevne. Generalmajor Torkel Hovland skyter med skarpt mot reformene i Forsvaret, men mener flere må dele ansvaret.»

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** BNF **·** BNF (data)
 |
**Torkell Andreasson Netland** (født 15. februar 1880 i Fjotland, død 23. februar 1962) var en norsk lensmann og politiker for Venstre.

Etter amtsskole i Fjotland og underoffisersskole i Kritiansand tok Netland eksamen ved Kristiansand lærerskole i 1912. Han var lærer noen år både før og etter dette. Siste posten var ved Sophies Minde i Aker. I 1915 blei han tilsatt som lensmann i Sirdal. Fra 1928 var han også kasserer i Sirdal Sparebank. Han dreiv videre gården Siratun i Tonstad. Han mista lensmannsjobben i 1941, da han fikk bot for å ha spredd avisa *London-nytt*. Etter krigen fikk han jobben tilbake og stod i den ett års tid.

Netland var medlem av Tonstad herredsstyre fra 1919 til 1941 (unntatt 1923–25) og hadde tallrike andre kommunale verv. Han var ordfører ei tid etter at han hadde blitt pensjonist. Han hadde også verv i ungdomslaget, i skytterbevegelsen og i Venstre.

Han var vararepresentant til Stortinget for Lyngdal krets i Lister og Mandals amt i 1916–18 og for Vest-Agder fylke i fem perioder fra 1922 til 1936. Han møtte noen måneder i 1917.

Han skreiv bøker om Tonstad kirke, der han hadde vært kirkesanger i mange år, og om Sirdal Sparebank.

Referanser
----------

1. ↑   Stortinget og statsrådet : 1915–1945. B. 1 : Biografier, side(r) 527[Hentet fra Wikidata]
2. 1 2 3 4  Vilhelm Haffner: *Stortinget og statsrådet 1915–1945*, bind 1, Oslo 1949, side 527–528.
3. ↑  Oppslag i databasen *Gravminner i Norge*, utført 8. februar 2020.
4. 1 2  «To vyrde menn i Sirdal er gått burt», *Agder* 26. februar 1962.

Eksterne lenker
---------------

* (no) Torkell Andreasson Netland hos Norsk senter for forskningsdata politikerarkiv (nedlagt) Rediger på Wikidata
**Odd Reidar Rogne** (født 26. juni 1942) er en norsk siviløkonom og tidligere direktør ved Norsk Polarinstitutt.

Rogne er utdannet ved Sjøkrigsskolen og Norges Handelshøyskole (NHH). Han begynte sin karriere ved NHH og arbeidet deretter ved Norsk Polarinstitutt, først som underdirektør og som direktør fra 1983 til 1991 etter Tore Gjelsvik. Han var en av initiativtakerne til opprettelsen av International Arctic Science Committee hvor han var generalsekretær fra 1991 til 2006. Han har forfattet en rekke vitenskapelige og profesjonelle artikler og publikasjoner.

Rogne har mottatt flere internasjonale utmerkelser og er ridder av den franske nasjonale fortjenstorden, Ordre national du Mérite.

Referanser
----------

1. ↑  International Arctic Science Committee - iasc/info
2. ↑  IASC medal 2015 - International Arctic Science Committee. Besøkt 27. juni 2017
3. ↑  Internasjonal æresbevisning - Norsk Polarinstitutt 15. mai 2015. Besøkt 27. juni 2017

Kilder
------

* 75 års omtale i Aftenposten 26. juni 2017
**Whipsnade** (eller eldre navneform **Wypsnad(e)** ) er en liten landsby og et sogn i det engelske county Bedfordshire. Det ligger øst for Chiltern Hills, omkring 4 km sør-sørvest for Dunstable. I byen ligger Whipsnade trekatedral og den berømte ZSL Whipsnade Zoo, og byen har også gitt navn til golfklubben Whipsnade, selv om den egentlig ligger i nabolandsbyen Dagnall.

Den lokale naturvernforening for Bedfordshire, Cambridgeshire og Northamptonshire administrerer et lite naturreservat nord for landsbyen ved Sallowsprings (51°51′21″N 0°32′21″V).

Edward John Eyre, som senere ble oppdagelsesreisende i Australia, ble født i Whipsnade i 1815.

En såkalt bakkefigur i kritt finnes på stedet. Figuren er formet som en løve og ble laget til Whipsnade Zoo. Under den annen verdenskrig ble den dekket over for ikke å fungere som navigasjonshjelp for tyske bombefly.

Referanser
----------

1. ↑  Plea Rolls of the Court of Common Pleas; *National Archives*; CP 40/677, in 1430; Fjerde oppslag, slutten av linje 3
2. ↑  Parishes: Whipsnade, *History Onlien*
3. ↑  Whipsnade Park Golf club Arkivert 4. juni 2010 hos Wayback Machine.
4. ↑  *Wildlife Trust*: «Sallowsprings» Arkivert 3. mars 2016 hos Wayback Machine..
5. ↑  Dutton, Geoffrey: «Eyre, Edward John (1815–1901)», *Australian Dictionary of Biography*

Eksterne lenker
---------------

* (en) Whipsnade – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames
 |
**Desimering** (latin: *decimatio*) var en ekstrem form for militær disiplin brukt i den romerske hær. Ordet kommer av å fjerne en tiendedel.[]

Skikken ble brukt når hærførerne mente at hærene hadde kjempet for dårlig, eller hadde gjort noe galt; da ble hver tiende soldat avstraffet etter loddtrekning.

Metode
------

Når en kohort ble valgt ut for avstraffelse ved desimering ble den delt inn i grupper på ti. Hver gruppe trakk lodd og soldaten som tapte ble så henrettet av sine ni kamerater, enten ved steining eller bruk av klubber. Avstraffelsen foregikk ved loddtrekning uavhengig av rang eller utmerkelser. De gjenværende soldatene ble gitt rasjoner av bygg i stedet for hvete og tvunget til å sove utenfor den romerske leiren. Trusselen om desimering bidro til disiplinen i de romerske legioner, men ettersom den ville svekke hæren betydelig, er det grunn til å tro at avstraffelsen ikke har vært brukt ofte.

Moderne bruk av desimering
--------------------------

I boken Stalingrad av Antony Beevor forteller han om en sovjetisk kommandant som praktiserte desimering på soldater som hadde gjort retrett ved å gå langs linjen og skyte hver tiende soldat i ansiktet til hans TT-33 pistol var tom for ammunisjon

Referanser
----------

1. ↑  Iddeng, s. 84
2. ↑  Antony Beevor, *Stalingrad*, s. 117 (engelsk utgave).

Litteratur
----------

* Iddeng, Jon W.: *Romerrikets historie - republikkens vekst og fall*. Dreyers forlag, Oslo 2014. ISBN 978-82-8265-112-7

Eksterne lenker
---------------

* Decimatio, artikkel i *Smith's Dictionary of Greek and Roman Antiquities* (engelsk)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
***Which Woman?*** er en amerikansk stumfilm fra 1918, regissert av Harry Pollard og Tod Browning.

Handling
--------

Faren til Doris Standish insisterer på at hun burde gifte seg med den aldrende millionæren Cyrus W. Hopkins. Men rett før bryllupet løper den unge kvinnen sin vei, og hopper inn i en parkert bil - hvor hun beordrer sjåføren om å kjøre henne raskest mulig vekk. Sjåføren heter Jimmy Nevin, som - fordi Hopkins tidligere hadde ødelagt faren hans økonomisk - har gått med på å hjelpe en gjeng kjeltringer med å stjele brudens juveler og bryllupsgaver.

Når Jimmy innser at Doris ikke er Mary Butler, hans medskyldige, tilbyr Jimmy å følge henne hjem. Men når hun nekter å reise hjem, tar Jimmy henne med til tyvenes gjemmested. Mary og hennes håndlangere forsøker deretter å rane Doris, men hun kommer seg unna og varsler politiet. Doris, faren hennes og Hopkins vender tilbake til gjemmestedet rett før politiet ankommer for å arrestere alle tyvene. Men Jimmy har allerede blitt ekstremt glad i den rømte bruden.

Skuespillere
------------

* Ella Hall som Doris Standish
* Priscilla Dean som Mary Butler
* A. Edward Sutherland som Jimmy Nevin
* Edward Jobson som Cyrus W. Hopkins
* Andrew Robson som Peter Standish
* Harry Carter som en hovmester

Referanser
----------

1. ↑  WHICH WOMAN?
2. ↑  Which Woman?

Eksterne lenker
---------------

* (en) *Which Woman?* på Internet Movie Database Rediger på Wikidata

* (en) *Which Woman?* på American Film Institute Rediger på Wikidata

* (en) *Which Woman?* på Silent Era Rediger på Wikidata
**Odd Sandnæs** (født 17. mars 1944, død 24. august 2006) var en norsk skuespiller, komiker, pianist og sanger. Hans skuespillerkarriere kan spores tilbake til Nationaltheatrets oppsetning av *Folk og røvere i Kardemomme by* den 26. desember 1956 hvor han hadde rollen som Tommy og er på teaterscenen mest kjent i Thorbjørn Egner-oppsetninger. Han begynte etterhvert i NRK hvor han samarbeidet med flere komikere og skuespillere, deriblant Trond Kirkvaag, Kjersti Døvigen, Sverre Anker Ousdal, Øivind Blunck, Jon Skolmen og hadde bl.a. rollen som pianospillende Margrethe Munthe-sanger i Trond Kirkvaag og Jon Skolmen sin TV-serie *Å, langt i fra!* (1974) og i flere av NRK sine Montreux-bidrag som f.eks. *Toget* (1977) medvirket også i flere filmer som f.eks. komedien Plastposen fra 1986 og var på 80-tallet medlem i jazz-bandet Ullern All Stars hvor han spilte piano og jobbet også daglig i Sportsrevyen. Han døde 24. august 2006 bare 62 år gammel og ligger i dag begravd i Ullern kirkegård.

Teater
------

* *Folk og røvere i Kardemomme by* (1956): Tommy
* *Dyrene i Hakkebakkeskogen* (1964): Bakergutten
* *Dyrene i Hakkebakkeskogen* (1969): Bakergutten

Diskografi
----------

* *Musikantene kommer til byen* (1993)

### Filmer

* *Plastposen* (1986): Drosjesjåfør

### TV

* *Skjemtegauken* (1968)
* *Buffalo Bløffs nasjonale vegg-til-vegg-show* (1972)
* *Det internasjonale vegg-til-vegg-show* (1973, Montreux-vinner)
* *OlympiCOMEDIADE* (1972)
* *Å, langt i fra!* (1974)
* *Show-Show* (1974)
* *Nynytt* (1976)
* *Toget* (1977)
* *Slim sala bim* (1980)

Referanser
----------

1. ↑   www.begravdeioslo.no, besøkt 25. juli 2017[Hentet fra Wikidata]

Eksterne lenker
---------------

* (en) Odd Sandnæs på Internet Movie Database Rediger på Wikidata

* (no) Odd Sandnæs hos Sceneweb Rediger på Wikidata
**Jon Stephenson von Tetzchner** (født 29. august 1967 i Reykjavík) er gründer av datafirmaet Opera Software, som ble børsnotert som Opera Software ASA i 2004. Han ledet selskapet fram til 2010.

Han studerte informatikk ved Universitetet i Oslo. Ved Telenors forskningsavdeling på Kjeller startet han og Geir Ivarsøy i 1993 et prosjekt som førte til utviklingen av en ny nettleser. Ivarsøy ga prosjektet navnet Opera.

Telenor ikke var interessert i å satse på å utvikle nettleseren, men Tetzchner og Ivarsøy fikk anledning til å starte egen virksomhet for å kommersialisere nettleseren. I 1995 startet de firmaet Opera Software.

Opera var pr. 2006 verdens tredje mest brukte nettleser, og har spesielt gjort det godt på mobiltelefonmarkedet.

Utviklingen av nettleseren Opera og firmaet Opera Software ASA har gjort von Tetzchner til en verdenskjent person, spesielt i databransjen. Både nettleseren Opera og utviklerne Tetzchner og Ivarsøy har fått en rekke internasjonale priser.

Han har norsk far (professor i barnepsykologi ved Universitetet i Oslo Stephen von Tetzchner) og islandsk mor. På grunn av morens unge alder vokste han opp hos besteforeldrene i Reykjavík. Bestefaren var lege, og bestemoren komponist og maler, datter av komponisten Sigvaldi Kaldalóns. Hans onkel er advokat, politiker og leder av Oslo Høyre Michael Tetzschner  [sic] (merk *s* i etternavnet).

Han har sterk tilknytning til Island, hvor han regnes som islending. Han er også islandsk statsborger. Han har blant annet deltatt sammen med den islandske presidenten på et møte som presenterte islandsk næringsliv i USA.

Referanser
----------

1. ↑   e24.no[Hentet fra Wikidata]
2. 1 2  Dagens Næringsliv 2004-04-24: «Kill Bill», portrettintervju med Jon Stephenson von Tetzchner

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** ISNI
 |
**University of Malawi**, forkortet **UNIMA**, er det eldste universitetet i Malawi. Det består per 2014 av fem fakulteter: Chancellor College (humanistiske fag, naturvitenskap og jus) , College of Medicine (medisin, farmasi), Blantyre Polytechnic (ingeniørvitenskap, anvendt forskning), Kamuzu College of Nursing i (sykepleie) og College of Education (pedagogikk). Det har ca. 7,300 studenter (2014). 

Universitet ble vedtatt opprettet etter Malawis uavhengihet i 1964. Undervisningen begynte i 1965 på det som hadde vært Asian Secondary School i Blantyre. Fram til 1967 ble også den polytekniske skolen i Blantyre, jordbruksskolen Bunda College i Lilongwe og to andre skoler innlemmet i universitetet. I 1973 flyttet all undervisning med unntak av jordbruksskolen og det polytekniske fakultet til Zomba hvor Chancellor College ble dannet. Kamuzu College of Nursing in Lilongwe ble del av universitetet i 1979 og det medisinske fakultetet i Blantyre ble opprettet i 1991.

Jordbruksskolen Bunda College ble på 2000-tallet skilt ut og dannet grunnlaget for Lilongwe University of Agriculture and Natural Resources og et nytt fakultet for utdanning ble opprettet i Domasi.

Referanser
----------

1. 1 2 3  The University of Malawi (UNIMA) Arkivert 5. mars 2016 hos Wayback Machine.The Soko Fund. Hentet 22. september 2014. hos Webcite.
2. ↑  University HistoryUnima.mw. Hentet 22. september 2014. hos Webcite.

Eksterne lenker
---------------

* Offisielt nettsted Rediger på Wikidata

* (en) University of Malawi – kategori av bilder, video eller lyd på Commons Rediger på Wikidata
* *Artikkelen har ingen egenskaper for sosiale medier i Wikidata*

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Tamara Popović** (født 9. september 2002) er en montenegrisk alpinist, som representerer klubben PSD Durmitor. Hun trenes av Marina Kosić.

Idrettskarriere
---------------

### Sesongen 2018/19

Popović deltok i Bosnisk mesterskap i alpint 2019 i januar, utenfor mesterskapet, og kjørte der ned til åttendeplass i slalåm. Under Montenegrisk mesterskap i alpint 2019 i mars kom hun på fjerdeplass i slalåm og storslalåm, av de nasjonale utøverne. Under det montenegriske juniormesterskapet kom hun på tredjeplass i storslalåm og fjerdeplass i slalåm.

### Sesongen 2019/20

Hun deltok i alpint under Vinter-OL for ungdom 2020. Der kom hun på 34.-plass i slalåm, der Emma Sahlin fra Sverige vant. I storslalåm kjørte hun ut.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑  FIS - *Tamara Popovic - Results*, besøkt 27. mars 2020.
3. ↑  Lausanne 2020 - *Alpine Skiing - Women's Slalom* Arkivert 27. mars 2020 hos Wayback Machine. besøkt 27. mars 2020
4. ↑  Lausanne 2020 - *Tamara Popovic* Arkivert 27. mars 2020 hos Wayback Machine. besøkt 27. mars 2020.

Eksterne lenker
---------------

* (en) Tamara Popović – Olympedia Rediger på Wikidata

* (en) Tamara Popović – FIS (alpint) Rediger på Wikidata

* (en) Tamara Popović – TheSports.org Rediger på Wikidata
* (en) Profil hos Vinter-OL for ungdom 2020 Arkivert 27. mars 2020 hos Wayback Machine.
***La Tosca*** er en fransk stumfilm fra 1909, regissert av André Calmettes og Charles le Bargy.

Handling
--------

Roma i juni 1800: Floria Tosca er en berømt opera-sangerinne, bedre kjent som La Tosca. Kjæresten hennes Mario Cavaradossi er en ung artist og sympatisør for Bonapartistene. Når sistnevnte hjelper Angelotti, lederen for den politiske opposisjonen, med å rømme fra et fengsel og gjemmer ham i La Toscas hjem. Dette forårsaker problemer med Baron Scarpia, den hensynsløse politi-sjefen. Scarpia får snart Mario arrestert, og dømt til døden. En opprørt Floria ber om at baronen burde redde livet til kjæresten hennes.

Scarpia går med på å få kulene til skytelaget som skal henrette ham erstattet med blankskudd, men bare hvis hun går med på å sove med ham. Men i løpet av natten de skal tilbringe sammen knivstikker hun Scarpia, og dreper ham. Hun går deretter for å treffe Mario i cellen hans, i den tro at det er mulig å redde ham. Men før Scarpia døde hadde han rukket å legge planer, i tilfelle noe ikke gikk som planlagt i løpet av natten sammen med Floria.

Skuespillere
------------

* Cécile Sorel som Floria Tosca
* René Alexandre som Mario Cavaradossi
* Charles le Bargy som Scarpia
* Charles Mosnier som Cesare Angelotti

Referanser
----------

1. ↑  La Tosca
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *La Tosca* på Internet Movie Database Rediger på Wikidata

* (en) *La Tosca* på Turner Classic Movies Rediger på Wikidata

* (en) *La Tosca* på Silent Era Rediger på Wikidata
**Whip Hubley** (født 28. august 1957 i New York City, USA) er en amerikansk skuespiller. Han debuterte som skuespiller i filmen *St. Elmo's Fire*.

Han er best kjent for sin rolle som Mischa i filmen *Russkies* fra 1987 og fra Hollywood-filmen Top Gun fra 1986. Han spilte senere rollen som Brian Hawkins i Showtime-miniserien More Tales of the City (1998) og dens oppfølging *Further Tales of the City* (2001). Disse miniseriene ble oppfølgerne til PBS-miniserien Tales of the City (1994).

Hubley bor i Santa Monica, California sammen med sin hustru Dinah Minot som er advokatfullmektig og medprodusent i serien Saturday Night Live. De har tre barn sammen.

Referanser
----------

1. ↑   Internet Movie Database, besøkt 20. juni 2019[Hentet fra Wikidata]

Eksterne lenker
---------------

* (en) Whip Hubley på Internet Movie Database Rediger på Wikidata

* (sv) Whip Hubley i Svensk Filmdatabas Rediger på Wikidata

* (fr) Whip Hubley på Allociné Rediger på Wikidata

* (en) Whip Hubley på AllMovie Rediger på Wikidata

* (en) Whip Hubley hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data) **·** BNE
 |
**Anders Kristian Omholt** (født 27. november 1926, død 30. april 2017) var en norsk vitenskapsmann som i 1989 ble ridder 1. klasse av St. Olavs Orden for fortjeneste av norsk vitenskap.

Omholt ble cand.real. i 1953 og dr.philos. i 1959. Samme år ble han universitetslektor ved Universitetet i Oslo, og i 1961 ble han førsteamanuensis ved Det norske institutt for kosmisk fysikk. Fra 1. november 1963 til 31. desember 1970 var han professor ved Universitetet i Oslo, da sluttet han for å bli forskningssjef i Norges Industriforbund. I 1977 var han ekspedisjonssjef i Kirke- og undervisningsdepartementet. Fra 1978 til 1989 var han direktør i Norges Almenvitenskapelige Forskningsråd, men i 1989 sluttet han der og gikk inn i en stilling hos fylkesmannen i Akershus.

Bibliografi
-----------

* (no) Publikasjoner av Anders Kristian Omholt i BIBSYS

Referanser
----------

1. ↑   Store norske leksikon, oppført som Anders Omholt, Store norske leksikon-ID Anders\_Omholt[Hentet fra Wikidata]

Kilder
------

* Hvem Hva Hvor 1990 ISBN 82-516-1267-5

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI **·** SUDOC **·** NKC
 |
Straumsfjorden sett fra Søndre Bentsjordtinden. Sørgående Hurtigrute passerer. Ryøya helt til høyre, Kvaløya i bakgrunnen.
**Straumsfjorden** er en fjord (egentlig et sund) på sørsida av Kvaløya i Tromsø og Balsfjord kommuner i Troms. Fjorden strekker seg 18 kilometer østover fra Malangen til Balsfjorden.

I vest starter fjorden mellom Kvalnes i nordvest og Gamnes i sørøst. Mjelde er ei bygd på nordsida av fjorden like øst for Kvalnes. Lenger øst går Vollbukta nordover til bygda Straumsbukta. Tvers over fjorden for Vollbukta ligger bygda Vollstad på andre sida. 

Midt i fjorden i den østre delen ligger Ryøya. På nordsida av øya går Storstraumen eller Rystraumen og på sørsida går Litjestraumen. Like øst for denne øya ligger bygda Vikran på sørsida. Det tidligere fergesambandet over fjorden til Larseng på nordsida ble i 2011 erstattet av Ryatunnelen, som er en del av fylkesvei 858. Byen Tromsø ligger rundt ti kilometer lenger nordøst.

Fylkesvei 7892 går langs sørsida av fjorden, mens fylkesvei 7764 går langs nordsida.

Referanser
----------

1. ↑  Straumsfjorden på Norgeskart.no fra Statens kartverk

Portal: Tromsø

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Whig Party** var et amerikansk politisk parti som stilte til valg mellom 1836 og 1856. Partiet oppsto fra restene av Det nasjonalrepublikanske partiet i 1833–34, og blant grunnleggerne var senator Henry Clay og tidligere president John Quincy Adams. Den viktigste kampsaken for partiet var å begrense presidentens makt, som hadde økt kraftig under Andrew Jackson, og styrke kongressen. Navnet ble hentet fra det britiske liberale partiet som ofte ble kalt for *whigs*.

I 1840 ble partiets presidentkandidat William Henry Harrison valgt til president. Han var den eldste valgte presidenten før Ronald Reagan, og døde 31 dager etter innsettelsen, noe som både gjorde ham til den første presidenten som døde i embetet og til den kortest regjerende presidenten noensinne. Han ble erstattet av visepresident John Tyler, som imidlertid på flere viktige punkter agerte mot partiets program og derfor ble ekskludert. Dette førte til et katastrofevalg ved kongressvalget i 1842.

I 1848 ble Zachary Taylor valgt til president for Whigs. I likhet med Harrison døde også han i embetet, og ble erstattet av Millard Fillmore. Uenighet rundt spørsmålet om slaveri skapte imidlertid problemer og intern splittelse, og bidro i stor grad til at partiet tapte neste valg. Siste gang Whigs stilte til valg var i 1856.

Whigs regnes ofte som en forløper for republikanerne. Blant dets medlemmer var republikanernes første president Abraham Lincoln og senere president Chester A. Arthur.

Referanser
----------

Eksterne lenker
---------------

* (en) Whig Party (United States) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** VIAF **·** VIAF **·** GND **·** LCCN **·** LCCN **·** LCCN **·** LCCN **·** ISNI **·** NKC
 |
*Denne artikkelen handler om en person fra Thailand; thailandsk navneskikk er slik at en person refereres til med fornavnet sitt (Tamarine) og ikke slektsnavnet sitt (Tanasugarn).*

  

**Tamarine Tanasugarn** (født 24. mai 1977 i Los Angeles, California, USA) er en thailandsk profesjonell kvinnelig tennisspiller. 

Tamarine er født i USA og har både amerikansk og thailandsk statborgerskap men hennes foreldre er fra Thailand og hun har bodd i Thailand siden 1982. Hennes far, Virachai, var med på Thailands landslag i basketball under Sommer-OL 1960 i Roma. 

Tamarine har deltatt på i Thailands Fed Cup-lag 1993–95, 1998, 2000, 2003–05 og 2007–08. Hun har spilt totalt 53 Fed Cup-kamper hvorav hun vunnet 34. 

Tamarine bar Thailands flagg under åpningsseremonien til Sommer-OL 1996 i Atlanta.

Referanser
----------

1. 1 2   Women's Tennis Associations nettsider[Hentet fra Wikidata]

Eksterne lenker
---------------

* (en) Tamarine Tanasugarn – Olympedia Rediger på Wikidata

* (en) Tamarine Tanasugarn – Sports-Reference (OL-resultater – arkivert) Rediger på Wikidata

* (en) Tamarine Tanasugarn – WTA Tennis Rediger på Wikidata

* (en) Tamarine Tanasugarn – ITF Tennis Rediger på Wikidata

* (en) Tamarine Tanasugarn – FedCup Rediger på Wikidata
**Tamaskan** er en moderne spisshund av typen nordiske sledehundraser, endelig utformet i Finland for å ligne mest mulig på en ulv, men med gode egenskaper som familiehund. 

Opprinnelsen til rasen, som fortsatt mangler internasjonal anerkjennelse som en egen hunderase, var fem amerikanske hunder av ukjent opprinnelse, trolig av huskytype. Disse hundene ble importert til Storbritannia fra Amerika og senere krysset med blant annet blandingshunder av typene Alaskan malamute, sibirsk husky og schäferhund i den hensikt å avle fram en hund med et ulvelignende utseende, godt gemytt og bra egenskaper som familiehund. Rasen har også blitt prøvd ut i norske hundespann, men siden rasen inneholder schäferhund så klarer den ikke å konkurrere med sibirsk husky i utholdenhet.[]

Avelsarbeidet ledet senere til at en gren ble ført til finsk Lappland, der det fantes sledehunder med et eksteriør som passet målsetningen. I februar 2006 ble så *The Tamaskan Dog Register* dannet. Senere også raseklubber i Storbritannia, Amerika og Europa. Fra Finland er det siden eksportert hunder til land som Danmark, Sverige, Nederland, Tyskland, Frankrike, Storbritannia, Hellas og USA.

Voksne hunder blir cirka 61-71 cm (hanner 63-71 cm, tisper 61-66 cm) i skulderhøyde og kan veie opp mot 45 kg (hanner 41-45 kg, tisper 23-38 kg).

Se også
-------

* Nordiske hunderaser
* Finske hunderaser

Eksterne lenker
---------------

* Euro Tamaskan


| * v
* d
* r
Finske hunderaser |
| --- |
| 
* Finsk lapphund
* Finsk spets
* Finsk støver
* Karelsk bjørnehund
* Lapsk vallhund
* Tamaskan

 | Finlands flagg |
**Straumsbrua** er en veibro over Vestnes-straumen i Vestnes fra 1955. Den er også kjent som **Nybrua** etter at den erstattet Gamlebrua av treverk fra 1844 (om lag 90 meter øst). Dagens E39 går over Vestnesbrua fra 1998 om lag 50 meter vest for Straumsbrua. Til sammen er det nå tre parallelle broer ved siden av hverandre. Straumsbrua fra 1955 er en bjelkebro med fem spenn på 15,5 meter hver. De forspente betongjelkene var produsert i Tyskland under krigen for bruk i ubåtbunkerser i Norge. Bjelkene ble fraktet med tog fra Bergen til Åndalsnes og derifra med ferge, det ble brukt spesialutstyr for frakt og løfting av de store bjelkene.

Mellom Vestnes og Helland går den grunne og 4 km lange Flatevågen inn fra Vestnesstrømmen som har sterk tidevannsstrøm. Vestnesstrømmen hadde stor forekomst av østers som lett kunne høstes ved fjære sjø.

Referanser
----------

1. ↑  Torvik, Arne Inge: *Om samferdsel i Møre og Romsdal.* Molde: MRF, 2000.
2. ↑  Statens vegvesen: *Vegminner i Møre og Romsdal fylke.* Molde, 2001.
3. ↑  Kaldhol, H. (1915). *Jordbunden i Tresfjorden*. Kristiania: Det Kgl. selskap for Norges vels jordbundsutvalg.

|  |  |
| --- | --- |
| Oppslagsverk/autoritetsdata | Sentralt stedsnavnregister **·** Nasjonal vegdatabank
 |
**65 537** er det 4. fermattallet og det største kjente fermattallet som er et primtall. 65 537 har blitt brukt som modulus i tallteoretiske transformasjoner.

Konstruksjon av en regulær 65537-gon. Se konstruerbar polygon.
**65537** er heltallet etter 65536 og før 65538.

I matematikk
------------

65537 er det største kjente primtallet på formen {\displaystyle 2^{2^{n}}+1} ({\displaystyle n=4}). Derfor er en regulær polygon med 65537 sider konstruerbar med passer og umerket linjal. I tallteori er primtall på denne formen kjent som fermatprimtall, oppkalt etter matematikeren Pierre de Fermat.

De eneste kjente fermatprimtallene er

{\displaystyle 2^{2^{0}}+1=2^{1}+1=3,}

{\displaystyle 2^{2^{1}}+1=2^{2}+1=5,}

{\displaystyle 2^{2^{2}}+1=2^{4}+1=17,}

{\displaystyle 2^{2^{3}}+1=2^{8}+1=257,}

{\displaystyle 2^{2^{4}}+1=2^{16}+1=65537.}

I 1732 fant Leonhard Euler ut at det neste fermattallet er sammensatt:

{\displaystyle 2^{2^{5}}+1=2^{32}+1=4294967297=641\times 6700417}

I 1880 viste Fortuné Landry at

{\displaystyle 2^{2^{6}}+1=2^{64}+1=274177\times 67280421310721}

65537 er også det 17. Jacobsthal–Lucas-tallet, og for tiden (2017) det største kjente heltallet *n* som gjør tallet {\displaystyle 10^{n}+27} til et sannsynlig primtall (probable prime).

Anvendelser
-----------

65537 er ofte brukt som en offentlig eksponent i RSA-kryptosystemet. Fordi det er det fermattallet F*n* = 22*n* + 1 med *n* = 4, er den vanlige forkortelsen "F4" eller "F4". Denne verdien ses på som et klokt kompromiss, siden den er berømt for å være et primtall, stort nok til å unngå angrepene som små eksponenter gjør RSA sårbar for. På grunn av sin lave Hamming-vekt (antall 1-bits) kan den bli beregnet ekstremt hurtig på binære regnemaskiner, som ofte støtter skift- og inkrementinstruksjoner. Eksponenter i et hvilket som helst grunntall kan representeres som skift mot venstre i et posisjonelt grunntallsnotasjonssystem, så i totallssystemet er resultatet dobling—65536 er resultatet av inkrementell skifting av 1 med 16 plasser mot venstre, og 16 er i seg selv oppnåelig uten å laste en verdi inn i registeret (noe som kan være kostbart når registerinnholdet nærmer seg 64 bit), men null og én kan utledes "billigere".

65537 er også brukt som modulus i noen Lehmer-generatorer for tilfeldige tall, slik som den som brukes av ZX Spectrum, som sikrer at en hvilket som helst frøverdi vil bli relativt primisk til den, og effektiv reduksjon av modulusen ved hjelp av bitskift og subtraksjon er mulig.

Referanser
----------

1. ↑  Conway, J. H.; Guy, R. K. (1996). *The Book of Numbers*. New York: Springer-Verlag. s. 139. ISBN 0-387-97993-X.
2. ↑  «Sequences by difficulty of search». Arkivert fra originalen 14. juli 2014. Besøkt 3. mai 2017.
3. ↑  
«genrsa(1)». OpenSSL Project. Arkivert fra originalen 3. juni 2013. «-F4|-3 [..] the public exponent to use, either 65537 or 3. The default is 65537.»
**Komunistická strana Čech a Moravy** (norsk: *Kommunistpartiet i Böhmen og Mähren*, *KSČM*) er et kommunistisk politisk parti i Tsjekkia med røtter tilbake til *Det tsjekkoslovakiske kommunistpartiet*, det statsbærende partiet i Tsjekkoslovakia fra 1948 til 1989. Dette partiet delte seg i 1990 i en tsjekkisk og en slovakisk del som fram til 1992 samarbeidet videre i en føderasjon. I motsetning til det slovakiske partiet, som ble sosialdemokratisk, har det tsjekkiske kommunistpartiet beholdt både navnet og den marxistiske ideologien. KSČM er fortsatt et ortodokst kommunistparti som ikke har tatt avstand fra sin egen fortid.

I det tsjekkiske valget til Europaparlamentet i 2004 ble det som det nest største partiet tildelt totalt 6 av 24 mandater. I det tsjekkiske parlamentsvalget i 2006 fikk partiet sammenlagt 12,8% av stemmene, en nedgang fra 2002 da partiet fikk 18,5%.

Den 17. oktober 2006 ble partiets ungdomsforbund forbudt av det tsjekkiske innenriksministeriet med den begrunnelse at det i sitt politiske program krever at den private eiendomsretten over samfunnets produksjon skal erstattes med et kollektivt.

Referanser
----------

1. ↑  «Číselník volebních stran - Volby do zastupitelstev obcí konané 23.09. – 24.09.2022». Tsjekkias statistikkbyrå. Besøkt 3. september 2022.
2. ↑  «ANO ztrácí členy, Okamura hlásí nárůst». *Novinky.cz*. 9. juli 2020. Besøkt 16. juli 2020.

Eksterne lenker
---------------

* (cs) Offisielt nettsted Rediger på Wikidata

* (en) Komunistická strana Čech a Moravy – kategori av bilder, video eller lyd på Commons Rediger på Wikidata
* Komunistická strana Čech a Moravy på Facebook Rediger på Wikidata

* Komunistická strana Čech a Moravy på YouTube Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC **·** NKC
 |
**Skalahøyde** er et uttrykk som blir brukt om den vertikale avstanden der lufttrykket (eller andre størrelser) avtar med en faktor *e*. Vanligvis blir skalahøyden uttrykkt ved bokstaven *H*. Skalahøyden er konstant for en gitt temperatur og kan regnes ut med: 

{\displaystyle H={\frac {kT}{mg}}}
der:

* *k* = Boltzmannkonstant = 1.38×10−23 J·K−1
* *T* = temperatur i kelvin
* *m* = gjennomsnittlig molekylmasse av tørr luft (Kg·molec−1)
* *g* = tyngdeakselerasjon

Trykket i atmosfæren kommer som følge av vekten til atmosfæren i nivåene over. Dersom atmosfæren i høyden *z* har tetthet *ρ* og trykk *P*, vil trykket ved at man flytter seg oppover en infinitesimal liten høyde *dz* minke med *dP* (som er lik vekten til atmosfærelaget med tykkelse *dz*). 

Dermed:

{\displaystyle dP=-g\rho dz}
der *g* er tyngdeakselerasjonen. For små *dz* kan man tenke seg at *g* er konstant. Minustegnet indikerer at når høyden øker vil trykket avta. Bruker man tilstandsligningen for en ideell gass med gjennomsnittlig molekylmasse *m* og temperatur *T* kan tettheten skrives som: 

{\displaystyle \rho ={\frac {mP}{kT}}}
Ved å kombinere disse ligningene får vi: 

{\displaystyle {\frac {dP}{P}}={\frac {-dz}{\frac {kT}{mg}}}}
som igjen kan kombineres med ligningen for *H*:

{\displaystyle {\frac {dP}{P}}=-{\frac {dz}{H}}}
som ikke endrer seg med mindre temperaturen endrer seg. Integrerer vi denne ligningen og tenker oss at *P*0 er trykket ved høyden *z* = 0 (trykket ved havnivå) kan trykket i høyden *z* skrives som: 

{\displaystyle P=P\_{0}e^{(-{\frac {z}{H}})}}
Dette viser at trykket avtar eksponentielt med høyden. 

I jordatmosfæren er trykket ved havnivå *P*0 omtrent 1.01×105Pa og den gjennomsnittlige molekylmassen til tørr luft er 28.964 u (1 u = 1.660×10−27 kg).

Eksempel:

*T* = 290 K, *H* = 8500 m
*T* = 210 K, *H* = 6000 m
Merk:

1. Tettheten er relatert til trykket fra den ideelle gassloven. Derfor vil tettheten også minke eksponentielt med høyden avhengig av temperaturen fra *ρ*0 omtrent 1.2 kg m−3
2. Ved høyder over 100 km fører molekylær diffusjon til at hvert stoff har sin egen skalahøyde.
**Skallagrim Kveldulvsson** (*Skalla-Grímr Kveldulfsson*), født ca. 863, død på 930-tallet, var en norsk viking, skald og landnåmsmann; han var en av de første nordmennene som bosatte seg permanent på Island. Han het egentlig *Grímr*, men ble kalt *Skalla-Grímr*, altså Grim med fleinskallen, fordi han ble skallet allerede i ung alder.

Han var gift med Bera Yngvarsdtr, og far til Egil Skallagrimson. Hans foreldre var Kveldulv Bjalvesson og Salbjørg Kåresdotter. Kveldulv het egentlig *Ulfr*, men ble kalt *Kveld-Ulfr*, fordi han sovnet så tidlig om kvelden og det het at han da kunne bli varulv. (Han var *hamrammr*.)

Skallagrims bror, Torolv Kveldulvsson, var hirdmann hos Harald Hårfagre og utmerket seg i slaget i Hafrsfjord. 

Skallagrims ætt utvandret til Island da den kom i konflikt med Harald Hårfagre, og kongens menn drepte Torolv. 

I tillegg for å være kjent som Egils far har han diktet følgende vers:

Nú's hersis hefnd
við hilmi efnd;
gengr ulfr ok ǫrn
of ynglings bǫrn.
Flugu hǫggvin hræ
Hallvarðs á sæ.
Grár slítr undir
ari Snarfara.
Dette betyr: "Nå som adelsmannen (Kveldulfr) har fullført hevnen på kongen (Harald Hårfagre); nå trår ulv og ørn på kongens barn. De nedhogde likene av Hallvard (Hallvard Hardfare og hans folk; fienden) flyktet til sjøen; den grå ørnen river i sårene av Snarfare (Sigtryggr Snarfari var bror av Hallvard Harfare)."

Dersom strofa er ekte er det den første med enderim i nordisk diktning; vanligvis er det Egils dikt Höfuðlausn som regnes som det. En teori er derfor at Egil selv diktet denne strofa, men tilla faren æren for den.

Referanser
----------

1. 1 2  Albert Einarsson - *Kurs om Island for folk flest* Arkivert 29. juni 2008 hos Wayback Machine.
2. ↑  Terje Holte - *Kveldulv Bjålvesson/Salbjørg Kåresdtr* Arkivert 16. desember 2005 hos Wayback Machine.
3. ↑  Heimskringla.no – *Egils saga Skalla-Grímssonar*

Portal: Island